Металлургиядағы технологиялық құрылымдар
Шойын металлургиясы болат металлургиясымен және электр металлургиямен бірге техникалық ғылымдардың бірін – қара металлургияны құрайды, ол әртүрлі металдан жасалатын металды қорытпа өндірісінің процестері мен технологиясын зерттейді. Сол немесе басқа металды (немесе қорытпаны) қолдану оның қасиеттерінің практикалық құндылығымен анықталады; басқа жағдайлар да маңызды мәнге ие, біріншіден, табиғи қор, оны алудың қол жетерлігі және рентабельділігі. Шикізатты кешенді қолдану кезінде бір процестердің қалдықтары басқа процестер үшін шикізат болады. Мұның бәрі рудадан пайдалы металдарды алу деңгейін жоғарылату, сондай-ақ аз қалдықты және қалдықсыз өндірісті ұйымдастыру болып саналады.

Қазіргі	уақытқа	дейін	рудаларды	тікелей тотықсыздандырудың бірнеше тәсілдері жасалған және қолданылады. Қолданылуы бойынша темір металдар арасында ерекше орынға ие. Темірмен және оның қорытпаларымен материал мәдениетінің дамуы, қоғамдық өндірістің барлық саласындағы техникалық прогресс тығыз байланысты.
Металлургиядағы технологиялық құрылымдар
Өнеркәсіптік пеш – материалдарды жылулық өңдеуге арналған құрылғы. Сол немесе басқа пештердің ерекшеліктерін жақсылап есте сақтау үшін осы пештердің металлургиялық кәсіпорындардың негізгі технологиялық тізбектердегі орнын анықтап алған жөн.
Сонымен,  кокс  пеші  -  әдетте,  кокс  химия  зауытына,  ал
ферроқорытпа пеші ферроқорытпа зауытына жатады.

Технологиялық тізбек одан кокс және домна пештерін алып тастау мақсатында әрдайым жетілдіріліп отырады. Бұл кокссыз металлургия немесе тікелей темір (металданған шикізат) алу технологиясы деп аталатын базада өтеді. Кокссыз металлургия технологиялық тізбекке, домна пешінің орнын басатын шикізатты металдандыру пешін қосуды қарастырады.
Бұдан басқа, дайындамаларды үздіксіз құю құрылғыларын енгізгеннен бастап, технологиялық тізбектен қыздырғыш құдық жойылады. Сұлбаның негізгі элементі ретінде әдістемелік пештің рөлі көмекші қыздырғыш пеш деңгейіне дейін түседі. Болатқа күкірт пен фосфорды енгізетін кокстың болмауынан сапасы жоғары болады.

Қазіргі заманғы технологиялық тізбек негізінде металлургиялық рынокта тауар болып табылатын аралық өңдеу өнімдерін: әктас, темір концентраты мен руда, бентонит, шекем тастар, металданған шекем тастар, ферроқорытпа өндіріс концентраттары (хром, марганец концентраттары және т. б.), ферроқорытпалар (феррохром, ферромарганец және т. б.), дайындама, илек (қаңылтыр, құбыр, бұрыштама, швеллер және т. б.) атап өтуге болады.
Қара металлургияның негізгі өнімдері
Қара металлургияның негізгі өнімдері: илем, сонымен қатар дайын, ыстықтай иленген және суықтай иленген, құйма кесектен жасалған құбыр, құйма кесектен жасалған соғылма, рельс;
· одан әрі қайта балқыту бұйымдары: ақ қаңылтыр, биметалл, мырышталған қаңылтыр, пластмасса және басқа қаптамалы қаңылтырлар, иілген бейіндер, рельсті бекітпелер, сортты калибрлеген болат және т. б.;
· өнеркәсіптік мақсаттағы метиздер (сым және одан
жасалған бұйымдар, бекітпе, суықтай иленген таспа); – болат құбырлармен қатар суықтай иленген, пісірілгендер және
баллондар, т. б.;
· шойын құбырлар;
-болат құйма;
-- шойын құйма, сонымен қатар құйма қалыптар, біліктер
мен және фитингтер. Өндірістің барлық салалары қара металды тұтынушылар болып табылады.
